Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
25 ธ.ค. 2558

ปริมาณการซื้อขายบางก่อนหยุดยาวปลายปี…Pair Trade ระหว่าง INTUCH ADVANC
ดัชนี SET อยู่ที่ 1,278.79 จุด -5.36 จุด -0.42% ปริมาณซื้อขาย 7,760 ล้านบาท
แนวรับ : 1,275 / 1,267 จุด , แนวต้าน : 1,288 จุด
 
สรุปทิศทางและแนวโน้มตลาด
แรงขายทำกำไรหลังปรับสูงขึ้นแรงสองวันติดต่อกัน กดดัน SET ช่วงเช้า: เรามองการปรับลดลงช่วงเช้าเป็นแรงขายทำกำไรหลังปรับสูงขึ้นติดต่อกัน 2 วัน และเป็นการลดความเสี่ยงก่อนหยุดยาว อย่างไรก็ตามเรายังคาดหวังแรงซื้อจาก
1) การทำ Window Dressing 
2) แรงซื้อกองทุน LTF หนุน SET ปรับสูงขึ้นในสัปดาห์หน้า ด้วยเป้าหมายระยะสั้นบริเวณ 1,288-1,292 จุด โดยหุ้นที่เป็นเป้าหมายในการซื้อของ LTF และ Window Dressing ได้แก่ SCC PTT ADVANC BDMS BLA PTTGC และ TISCO
มีโอกาสทำ Pair-Trade ระหว่าง INTUCH กับ ADVANC: ราคาหุ้น INTUCH และ ADVANC โดยปกติจะเคลื่อนไหวไปในทางเดียวกันเนื่องจากมูลค่า NAV ส่วนใหญ่ใน INTUCH มาจากการถือครองหุ้น ADVANC แต่ในบางช่วงจะมีจังหวะในการทำ Pair-Trade โดยการ “ขาย” หุ้นที่ปรับสูงขึ้นมากกว่า (ปรับลดลงน้อยกว่า) และ “ซื้อ” หุ้นที่ปรับสูงขึ้น้อยกว่า (ปรับลดลงมากกว่า)
อย่างในปัจจุบันจะเห็นว่า INTUCH ปรับลดลงน้อยกว่า ADVANC จนทำให้เมื่อนำราคาหุ้น INTUCH/ADVANC จะอยู่ที่ 0.34 ซึ่งถือว่าอยู่ในโซนสูงเมื่อเทียบกับค่าเฉลี่ยในอดีต และเป็นโอกาสในการทำ Pair Trade โดยการ “ขาย” INTUCH และ “ซื้อ” ADVANC แทน
โดยคาดว่าราคาหุ้น ADVANC จะแข็งแกร่งกว่า INTUCH ในระยะถัดไป ซึ่งจากข้อมูลในอดีตการทำ Pair Trade ในช่วง 4 ปีที่ผ่านมา สามารถสร้าง Extra Return ได้สูงถึง 35-36% น่าสนใจทำ Pair-Trade ระหว่าง INTUCH กับ ADVANC
 
หุ้นที่น่าสนใจทางเทคนิค
INET “ซื้อ” ราคาหุ้นมีโมเมนตัมขาขึ้นต่อเนื่อง MACD ยังคงชี้ขึ้น และ เครื่องมือชี้ทิศทาง DI+ อยู่เหนือ DI- ยืนยันแนวโน้มขาขึ้นต่อ  เป็นจังหวะซื้อตามเพื่อเก็งกำไร มีแนวต้านแรกที่ 4.10 บาท และถัดไปที่ 4.18 บาท
 
ASK “ซื้อ” ราคาหุ้นฟื้นตัวขึ้นต่อจากฐาน เครื่องมือ MACD กำลังจะชี้ตัด 0 ขึ้น ส่วนเครื่องมือชี้ทิศทาง DI+ เริ่มมีสัญญาณชี้ขึ้นเช่นกัน เป็นจังหวะซื้อเก็งกำไร มีแนวต้านแรกสั้นๆที่ 19.40 บาท หากผ่านและสามารถยืนได้จะมีเป้าหมายถัดไปที่ 20.20 บาท
 
 
 